L’Associació de Diabètics de Burjassot anima a la ciutadania a participar en la programació pel Dia Mundial de la Diabetis
2025-07-24

L’Associació de Diabètics de Burjassot ha organitzat diferents accions per a commemorar el Dia Mundial de la Diabetis, que se celebra el 14 de novembre. Una programació que compta amb la col·laboració de l’Ajuntament de Burjassot, a través de la Regidoria de Sanitat, dirigida per Isabel Mª Mora,

La primera activitat tindrà lloc dijous que ve, 9 de novembre. A partir de les 16.30 hores, la Casa de Cultura acollirà el Taller Saludar-te, a càrrec de Juana Varela. Este taller gratuït està dirigit a persones amb malalties cròniques físiques, així com als seus familiars i cuidadors. Per a assistir, és necessari inscriure’s, telefonant al 607 27 51 42.

El 14 de novembre, les llums de la façana de l’Ajuntament de Burjassot es vestiran de blau per a unir-se a la commemoració de la jornada i, el dimecres 15, l’associació posarà una taula informativa a la porta del Consistori, al llarg del matí.